টিভির স্ক্রিন পরিষ্কারের নিয়ম ও সরঞ্জাম
যাদের বাড়িতেই টিভি রয়েছে, টিভির স্ক্রিনের ওপরে ময়লায় পরত পড়ে থাকতে দেখেন সকলেই। তবে, স্ক্রিনের কোনো ক্ষতি না করেই স্ক্রিন পরিষ্কার কীভাবে করবেন তা নিয়েও থকতে হয় চিন্তায়। স্ক্রিন কিছুটা সতর্কতার সঙ্গেই পরিষ্কার করা উচিত।পুরনো আমলের পিকচার টিউবওয়ালা টেলিভিশনের পর্দা কাঁচের তৈরি হত। তবে, আধুনিক ফ্ল্যাট-স্ক্রিনের ক্ষেত্রে, পর্দায় একটি বিশেষ আবরণ থাকে। আর বাসাবাড়ি পরিষ্কারের কাজে ব্যবহৃত বিভিন্ন স্প্রে বা সাবানের অ্যালকোহোল ও অ্যামোনিয়ার মতো রাসায়নিক পদার্থ এ আবরণের ক্ষতি করতে পারে বলে উল্লেখ করেছে প্রযুক্তি সাইট টেকরেডার।টিভি স্ক্রিন পরিষ্কার করার সবচেয়ে ভাল ও নিরাপদ উপায় হল ‘ড্রাই’ বা শুষ্ক পদ্ধতি, প্রাথমিকভাবে কেবল একটি মাইক্রোফাইবার কাপড় ব্যবহার করা। বেশিরভাগ কোম্পানি টিভির ম্যানুয়ালে এ পরামর্শই দিয়ে থাকে, যা কাজেও লাগে। তবে, কঠিন কোনো দাগের ক্ষেত্রে কী ব্যবহার করা উচিত, চলুন দেখে নেওয়া যাক।
যা যা লাগবেমাইক্রোফাইবারের কাপড়ডিস্টিল্ড বা বিশুদ্ধ পানিথালাবাসন ধোয়ার সাবানজীবাণুনাশক ওয়াইপতুলাধুলো ও হালকা দাগ সরাতে মাইক্রোফাইবারের কাপড় ব্যবহার করুনপ্রথমে টিভি বন্ধ করুন। বন্ধ করলে স্ক্রিনে কোথায় কোথায় ধুলো বা দাগ রয়েছে সেটি ভালভাবে পরখ করা যাবে। একটি মাইক্রোফাইবার কাপড় ব্যবহার করে স্ক্রিনের ওপরে জমে থাকা ধুলো মুছে ফেলুন। এটি করার সময় বৃত্তাকার গতিতে স্ক্রিনটি আলতোভাবে ঘষবেন। যে কোনো আঙুলের ছাপ বা ধুলা এ পদ্ধতিতে উঠে যাওয়া উচিত। তবে, কিছু ক্ষেত্রে দাগ সরাতে মোছার সময় হালকা চাপ দেওয়া লাগতে পারে। এ ধাপটি শেষ করার পরও যদি স্ক্রিনে দাগ লেগে থাকে তবে পরবর্তী ধাপে চলে যান।দাগ দূর করতে বিশুদ্ধ পানিতে ডোবানো কাপড় ব্যবহার করুনডিস্টিল্ড, ফিল্টার করা বা দোকান থেকে কেনা পানিতে মাইক্রোফাইবার কাপড়টি ভিজিয়ে নিন। ডিস্টিল্ড পানি হল সেই পানি যেখান থেকে বিভিন্ন মিনারেল ও অসুদ্ধ পদার্থ সরিয়ে ফেলা হয়েছে। বিভিন্ন ল্যাবরেটরি ও কারখানার সরঞ্জমা পরিষ্কার করার কাজেও ব্যবহার হয়ে থাকে বিশুদ্ধ এই পানি।একই বৃত্তাকার গতিতে ভেজা কাপড় দিয়ে স্ক্রিনটি মুছে নিন। পরবর্তীতে, স্ক্রিনটি শুকিয়ে নেওয়ার জন্য একটি শুকনো মাইক্রোফাইবারের কাপড় ব্যবহার করুন।
কঠিন দাগের জন্য পানির সঙ্গে থালাবাসন ধোয়া সাবান ব্যবহার করুনআরও কোঠিন দাগের ক্ষেত্রে আরেকটু শক্তিশালী পদ্ধতি ব্যবহার করতে হবে। তবে, বেশিরভাগ সময়ই হালকা থাবাসন ধোয়া সাবান ও পানি দিয়েই এটি করা সম্ভব। অল্প পরিমাণে সাবান, বিশুদ্ধ পানির সঙ্গে মিশিয়ে একটি মিশ্রণ তৈরি করে নিন। মাইক্রোফাইবার কাপড়টি এ মিশ্রণে ভিজিয়ে নিয়ে, একই বৃত্তাকার গতিতে স্ক্রিনটি মুছে ফেলুন। দাগ চলে গেলে শুকনো মাইক্রোফাইবার কাপড় নিয়ে স্ক্রিনটি শুকিয়ে নিন।অ্যালকোহল ও অ্যামোনিয়ার মতো উপাদানযুক্ত বাসাবাড়ি পরিষ্কারের সামগ্রী এড়ানোর পাশাপাশি, টিভি স্ক্রিন পরিষ্কারের সময় সবচেয়ে জরুরী নিয়ম হল সরাসরি স্ক্রিনে কোনো তরল স্প্রে না করা। এছাড়াও, মাইক্রোফাইবার কাপড়ের বদলে কখনোই কাগজের তোয়ালে, টিসু জাতীয় কছু ব্যবহার করবেন না। কাগজ জাতীয় পণ্যগুলো স্ক্রিনের ওপরে দাগ ফেলতে পারে।একটি টিভির অন্যান্য অংশ যেমন স্ট্যান্ড বা পিছনের প্যানেল শুকনো কাপড় ব্যবহার করেই পরিষ্কার করা যেতে পারে। তবে, টিভির ভেতরের সংযোগের ক্ষেত্রে কমপ্রেসড এয়ার বা সংকুচিত বায়ু ব্যবহার করার পরামর্শ দিয়ছে টেকরাডার।

বাসাবাড়ি পরিষ্কারের কাজে ব্যবহৃত বিভিন্ন স্প্রে বা সাবানে থাকা অ্যালকোহোল ও অ্যামোনিয়ার মতো রাসায়নিক পদার্থ টিভি স্ক্রিনের ক্ষতি করতে পারে।